  Виталий Пронин Россиысь печатья валтӥсь СМИ-ослэн редакторъёссы Владимир Путинлы вазиськизы, газет-журналъёссэс вӧлмытонъя юрттэт курыса. Соос ӵектӥзы «Почта России» огазеяськонлы висъяськись субсидиез азьланяз но утьыны. Азьвыл чакламъя угось 2015-тӥ арысен та предприятилы кун ласянь юрттэт сётон пытсамын луоз. Валамон, чылкак воштӥськозы газет-журналъёсты калыке вӧлмытон амалъёс но соослы гожтӥськон дунъёс. Печатья СМИ-ос понна секыт вакыт кутскоз. Кыӵе амал кутоз Президент - та дырлы тодмо ӧвӧл на. Та дырлы «Почат России» ар куспын лыдӟисьёс кие вуттэ 1 миллиард 600 миллион экземпляр газет-журналъёсты. Таос пӧлысь 36 процентсэ басьтэ почта пыр гожтӥськем печать.Наталья Седова Туспуктэм: aif.ru Теги: Почта СМИ  